stanford-oval/wikipedia huggingface dataset:
ตระกูลภาษาเกาหลี

| เกาหลี |
| --- | --- |
ภูมิภาค:: คาบสมุทรเกาหลี, แมนจูเรีย
การจําแนกทางภาษาศาสตร์:: หนึ่งในตระกูลภาษาหลักของโลก
ภาษาดั้งเดิม:: เกาหลีดั้งเดิม
กลุ่มย่อย::   เกาหลี  เชจู  †แพ็กเจ  †โคกูรยอ?  
กลอตโตลอก:: kore1284
ขอบเขตของตระกูลภาษาเกาหลีในฐานะภาษาส่วนใหญ่และภาษาส่วนน้อย (ลายแถบ) ในเอเชียตะวันออก
ตระกูลภาษาเกาหลี คือตระกูลภาษาหนึ่งที่ประกอบด้วยภาษาเกาหลีสมัยใหม่และภาษาเครือญาติที่มีความใกล้เคียงอื่น ๆ ที่ปัจจุบันจัดเป็นภาษาสูญแล้ว นักภาษาศาสตร์ส่วนใหญ่จัดให้ภาษาเกาหลีที่ใช้อยู่ในปัจจุบันเป็นภาษาโดดเดี่ยว (Language isolate) ขณะที่นักภาษาศาสตร์จำนวนไม่น้อยจัดให้อยู่ในตระกูลภาษาอัลไต (Altaic languages) บ้างก็จัดอยู่ในตระกูลภาษาอินโด-แปซิฟิก (Indo-Pacific language family) นอกจากนี้ยังภาษาศาสตร์บางส่วนสันนิษฐานว่าภาษาเกาหลีนี้อาจมีความเชื่อมโยงกับตระกูลภาษาออสโตรนีเซียน (Austronesian languages) ก็เป็นได้
ส่วนภาษาเชจูที่ใช้บนเกาะเชจูนั้นจัดเป็นภาษาถิ่นหนึ่งของภาษาเกาหลีสมัยใหม่ แต่มีลักษณะที่ต่างออกไปจากภาษาเกาหลีมาตรฐาน เพียงพอที่จะแยกเป็นภาษาอีกภาษาหนึ่งต่างหาก ซึ่งบางครั้งตระกูลภาษาเกาหลีอาจถูกพิจารณาว่าเป็นภาษาโดดเดี่ยว ตระกูลภาษาเกาหลีจึงเป็นตระกูลภาษาขนาดเล็กเพราะมีเพียงภาษาเกาหลีและภาษาเชจูเท่านั้น
การจำแนก

มีการแบ่งยุคสมัยทางประวัติศาสตร์เกาหลี ดังนี้
เกาหลีดั้งเดิม (ก่อนคริสต์ศตวรรษที่ 1)
เกาหลียุคเก่า (คริสต์ศตวรรษที่ 1 – 10)
เกาหลียุคกลาง (คริสต์ศตวรรษที่ 10 – 16)
เกาหลียุคใหม่ (คริสต์ศตวรรษที่ 17 – ปัจจุบัน)
การจำแนก > ตระกูลภาษาเกาหลีเก่า

กลุ่มภาษาโบราณที่เคยใช้บนคาบสมุทรเกาหลี ได้แก่ ภาษาชิลลา ภาษาพูยอ ภาษาโคกูรยอ ภาษาดงเย ภาษาอกจอ ภาษาแพ็กเจ ภาษาโคโจซ็อน และภาษาเยแม็ก ซึ่งภาษาเหล่านี้อาจเป็นบรรพบุรุษ, เกี่ยวข้อง หรือเป็นส่วนหนึ่งของภาษาเกาหลีเก่า บางครั้งอาจแบ่งภาษาเหล่านี้ออกเป็นสองกลุ่มใหญ่ ๆ คือ กลุ่มภาษาพูยอ และกลุ่มภาษาฮัน ดังนี้
กลุ่มภาษาพูยอ [สูญแล้ว] ได้แก่ ภาษาพูยอ ภาษาโคกูรยอ และภาษาแพ็กเจ
กลุ่มภาษาฮัน คือ ภาษาชิลลา ต่อมาพัฒนาเป็นภาษาเกาหลี และภาษาเชจู
การจำแนก > ตระกูลภาษาเกาหลีใหม่

ตระกูลภาษาเกาหลีใหม่มีภาษาอยู่เพียงภาษาเดียวคือภาษาเกาหลี แต่บางครั้งภาษาเชจูก็ถูกจำแนกออกเป็นภาษาหนึ่งต่างหากโดยยูเนสโก จึงอาจถือว่าตระกูลภาษาเกาหลีสมัยใหม่ดำรงอยู่สองภาษาในยุคปัจจุบันคือภาษาเกาหลีและเชจู
ภาษาในตระกูล

ตระกูลภาษาเกาหลี (한국어족 )
ภาษาเยแม็ก (예맥어)
กลุ่มภาษาพูยอ (부여어족 )
ภาษาโคกูรยอ (고구려어 )
ภาษาพูยอ (부여어)
ภาษาแพ็กเจ (백제어)
กลุ่มภาษาชิลลา (신라어족 )
ภาษาเกาหลี (한국어, 조선말 )
สำเนียงฮัมกย็อง (สำเนียงตะวันออกเฉียงเหนือ ; 함경 방언, 동북 방언 )
ภาษาโครยอ-มาร์ (고려말)
สำเนียงตะวันตกเฉียงเหนือ (서북 방언 )
สำเนียงพย็องอัน (평안 방언)
สำเนียงฮวังแฮ (황해 방언)
สำเนียงยุกจิน (육진 방언)
สำเนียงกลาง (중부 방언 )
สำเนียงคย็องกี (สำเนียงโซล ; 경기 방언, 서울말 )
ภาษามาตรฐานเกาหลีใต้ (표준어)
ภาษามาตรฐานเกาหลีเหนือ (문화어)
สำเนียงย็องซอ (영서 방언)
สำเนียงชุงช็อง (충청 방언)
สำเนียงย็องดง (영동 방언)
สำเนียงคย็องซัง (สำเนียงตะวันออกเฉียงใต้ ; 경상 방언, 동남 방언 )
สำเนียงคย็องซังเหนือ (북부 동남 방언)
สำเนียงคย็องซังใต้ (남부 동남 방언)
สำเนียงช็อลลา (สำเนียงตะวันตกเฉียงใต้ ; 전라 방언, 서남 방언 )
สำเนียงช็อลลาเหนือ (북부 서남 방언)
สำเนียงช็อลลาใต้ (남부 서남 방언)
สำเนียงอื่น ๆ
ภาษาเกาหลีไซนิชิ (재일 한국어)
ภาษาเกาหลีในประเทศจีน (중국조선말)
ภาษาเชจู (제주어)
ดูเพิ่ม

ภาษาคายา
ตระกูลภาษาอินโด-แปซิฟิก
ท่าอากาศยานตราด

ท่าอากาศยานตราด เปิดทำการบินเมื่อวันที่ 18 เมษายน พ.ศ. 2546 สนามบินตราดเป็นสนามบินแห่งที่ 3 ของบริษัท การบินกรุงเทพ จำกัด (มหาชน) ตั้งอยู่ ณ พื้นที่ตำบลท่าโสม อำเภอเขาสมิง และตำบลบางปิด อำเภอแหลมงอบ จังหวัดตราด พื้นที่ส่วนใหญ่เป็นสวนยาง ห่างจากอ่าวธรรมชาติประมาณ 10 กิโลเมตร ซึ่งมีท่าเรือข้ามไปยังเกาะช้างได้ มีพื้นที่สามารถสร้างทางวิ่งได้กว้าง 45 เมตร ยาว 1,800 เมตร เพื่อใช้กับท่าอากาศยานของบริษัทฯ ที่มีอยู่ ทั้งนี้พื้นที่ที่ต้องการในการจัดตั้งสนามบินนี้ สำหรับทางวิ่งยาว 2,000 เมตร พร้อมเขตความปลอดภัยในการเดินอากาศ จำเป็นต้องใช้พื้นที่เป็นเนื้อที่รวมประมาณ 1,200 ไร่ และยังเป็นสนามบินที่สวยที่สุดในประเทศไทยแห่งหนึ่ง โดยสร้างอาคารผู้โดยสารแบบ ศาลา 2 หลัง และสวนหย่อม  และศาลา 1 หลังเป็นร้านอาหาร และห้องน้ำ และมีการขยายรันเวย์จาก1800เมตรเป็น2100โดยการทลายภูเขาและทำบาสแพทที่เป็นเส้นเหลืองตรงรันเวย์05ให้เป็นรันเวย์เพื่อรองรับA319 B737
รายชื่อสายการบิน

| สายการบิน | จุดหมายปลายทาง |
| --- | --- |
บางกอกแอร์เวย์: กรุงเทพฯ-สุวรรณภูมิ
รายชื่อสายการบิน > ตารางเที่ยวบิน

| เที่ยวบิน | ต้นทาง | ปลายทาง | เวลาออก | เวลาเข้า | หมายเหตุ |
| --- | --- | --- | --- | --- | --- |
| PG305 | BKK VTBS | TDX VTBO | 12:40 | 13:40 | ทุกวัน |
| PG306 | TDX VTBO | BKK VTBS | 13:10 | 14:15 | ทุกวัน |
| PG307 | BKK VTBS | TDX VTBO | 16:15 | 17:15 | ทุกวัน |
| PG308 | TDX VTBO | BKK VTBS | 17:45 | 18:45 | ทุกวัน |
สถิติ

| ปี พ> ศ. | ผู้โดยสาร | เปลี่ยนแปลงจากปีก่อน | เที่ยวบิน | เปลี่ยนแปลงจากปีก่อน | สินค้า  (กิโลกรัม) |
| --- | --- | --- | --- | --- | --- |
| 2546 | 15,342 | — | 808 | — | 40 |
| 2547 | 44,841 | 192.3% | 1,452 | 079.7% | 661 |
| 2548 | 70,576 | 057.4% | 1,688 | 016.3% | 508 |
| 2549 | 80,886 | 014.6% | 1,828 | 008.3% | 0 |
| 2550 | 73,381 | 009.3% | 1,790 | 002.1% | 0 |
| 2551 | 69,684 | 005.0% | 1,776 | 000.8% | 0 |
| 2552 | 67,326 | 003.4% | 2,090 | 017.7% | 0 |
| 2553 | 76,071 | 012.3% | 3,208 | 053.5% | 7,824 |
| 2554 | 73,002 | 004.0% | 1,830 | 043.0% | 15,953 |
| 2555 | 61,739 | 015.3% | 1,758 | 003.9% | 7,374 |
แหล่งข้อมูล: กรมการบินพลเรือน
สนามบินพี่สนามบินน้อง

ท่าอากาศยานสมุย
ท่าอากาศยานสุโขทัย
ดูเพิ่ม

รายชื่อท่าอากาศยานในประเทศไทย
ทิวเขาภูเก็ต

| ทิวเขาภูเก็ต |
| --- | --- |
ทิวเขาภูเก็ตจากองค์การนาซา
จุดสูงสุด
ยอด: เขาหลังคาตึก
ความสูง เหนือระดับน้ำทะเล: 1,395 เมตร (4,577 ฟุต)
พิกัด: 9°20′30″N 98°37′0″E﻿ / ﻿9.34167°N 98.61667°E﻿ / 9.34167; 98.61667 
ข้อมูลเชิงขนาด
ยาว: 200 กม. (124 ไมล์) N/S
กว้าง: 50 กม. (31 ไมล์) E/W
ข้อมูลทางภูมิศาสตร์
ประเทศ:  ไทย
เทือกเขา: เทือกเขาตะนาวศรี
ข้อมูลทางธรณีวิทยา
อายุหิน: ยุคเพอร์เมียน ยุคไทรแอสซิก
ประเภทหิน: หินแกรนิต หินปูน
ทิวเขาภูเก็ต เป็นทิวเขาในคอคอดกระ ประเทศไทย
ภูมิศาสตร์

แนวทิวเขานี้เป็นส่วนหนึ่งของกลุ่มทิวเขากลาง ซึ่งทอดยาวลงมาตั้งแต่ทิเบตจนพาดผ่านตลอดคาบสมุทรมลายู
ทิวเขาภูเก็ตเป็นทิวเขาต่อเนื่องกับทิวเขาตะนาวศรีที่ใหญ่กว่า โดยลากลงไปทางใต้เป็นระยะทางมากกว่า 200 กิโลเมตร จนกระทั่งไปบรรจบกับทิวเขาติติวังซา ซึ่งเป็นทิวเขาหลักในที่ราบสูงมลายู
จุดสูงสุดอยู่ที่เขาหลังคาตึก ด้วยความสูง 1,395 เมตร เนื่องจากทิวเขาเพิ่มระดับความสูงเป็นแนวตรงจากชายฝั่งตะวันตก จึงไม่มีแม่น้ำสำคัญที่อยู่ทางด้านตะวันตกของสันเขา ส่วนทางตะวันออก แม่น้ำใหญ่ที่สุด คือ แม่น้ำพุมดวงและแม่น้ำหลังสวน ทะเลสาบใหญ่ที่สุดที่อยู่บนทิวเขานั้น คือ ทะเลสาบเชี่ยวหลาน อันเป็นที่ตั้งของเขื่อนรัชชประภา โดยมีขนาด 165 ตารางกิโลเมตร อ่าวเทียมในอุทยานแห่งชาติเขาสก หินที่พบบนทิวเขาส่วนใหญ่นั้นเป็นหินปูน ซึ่งนำไปสู่ภูมิศาสตร์คาสต์ของทิวเขาสูงชัน ทิวเขาที่อยู่ทางตะวันตกของสันเขานี้เป็นที่ตั้งของเหมืองดีบุกจำนวนมาก แต่ส่วนใหญ่ได้หมดลงไปแล้ว
เอกสารทางภูมิศาสตร์จำนวนมากจัดให้ทิวเขาภูเก็ตเป็นส่วนหนึ่งของแนวทิวเขาตะนาวศรี
การคุ้มครอง

พื้นที่ส่วนใหญ่ของทิวเขาได้รับการคุ้มครองในรูปของอุทยานแห่งชาติและพื้นที่คุ้มครองอื่น ๆ ซึ่งมีอุทยานแห่งชาติศรีพังงา เขตรักษาพันธุ์สัตว์ป่าโตนปริวรรต อุทยานแห่งชาติคลองพนม อุทยานแห่งชาติเขาสก เขตรักษาพันธุ์สัตว์ป่าคลองยัน อุทยานแห่งชาติแก่งกรุง เขตรักษาพันธุ์สัตว์ป่าคลองนาคา และ อุทยานแห่งชาติน้ำตกหงาว (เดิมชื่ออุทยานแห่งชาติคลองเพรา)
แหล่งข้อมูลอื่น

Geography of the Kra river area[ลิงก์เสีย]
| ด ค กทิวเขาในประเทศไทย |
| --- | --- |
 จันทบุรี  ดงพญาเย็น  แดนลาว  ตะนาวศรี  ถนนธงชัย ถนนธงชัยกลาง  ถนนธงชัยตะวันตก  ถนนธงชัยตะวันออก  นครศรีธรรมราช  บรรทัด  ผีปันน้ำ ขุนตาน  พนมดงรัก  เพชรบูรณ์  ภูเก็ต  ภูพาน  สันกาลาคีรี  สันกำแพง  หลวงพระบาง
ทัศนีย์ ชลหวรรณ

| ทัศนีย์ ชลหวรรณ |
| --- | --- |
เกิด: 26 กันยายน พ.ศ. 2510 (57 ปี)
อาชีพ: นักแสดง นักร้อง
ประวัติ

ทัศนีย์ ชลหวรรณ หรือ (ปุ๊ก) เกิดเมื่อวันที่ 26 กันยายน พ.ศ. 2510 เป็นนักแสดงชาวไทย
เธอดังจากละครคณะกันตนา เรื่อง ผมอาถรรพ์ เธอเล่นเป็น นุดี ในเรื่อง เมียหลวง เวอร์ชัน แซม อภิรดี ปรียานุช
ผลงาน > ละคร

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2532 | เมียหลวง | นุดี |  |
| 2533 | บัวแล้งน้ำ | เครือออน |  |
| 2534 | แก้วตาดวงใจ |  |  |
| 2535 | ลอดลายมังกร | เป๊กกี้ |  |
| 2536 | เกิดแต่ตม | นุช |  |
| 2537 | ปลายฝนต้นหนาว | ยุวดี |  |
ละครโทรทัศน์ทั้งหมดด้านล่างนี้ออกอากาศทางช่อง 3
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2534 | ยุทธการปราบเมียน้อย | ศาลิสา |  |
ละครโทรทัศน์ทั้งหมดด้านล่างนี้ออกอากาศทางช่อง 5
| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2532 | ผมอาถรรพ์  | เกศินี |  |
ผลงาน > ผลงานเพลง

ชุด หยก (พ.ศ. 2534)
ที่รัก
เชิญ
หยก
อยากให้รู้
น้ำใสในตา
เกมหัวใจ
ไม่ยักใช่ฉัน
ขอเวลาลืม
คนที่เขารักเธอ
ด้วยใจไร้ตำรา
รางวัล

ราววัลเมขลา สาขารางวัลพิเศษนักแสดงดาวร้ายหญิง ละคร ลอดลายมังกร
ธนะศักดิ์ ศรีใส

| ข้อมูลส่วนตัว |
| --- | --- | --- | --- |
ชื่อเต็ม:  ธนะศักดิ์ ศรีใส
วันเกิด:   (1989-09-25) 25 กันยายน ค.ศ. 1989 (35 ปี)
สถานที่เกิด:  จังหวัดปราจีนบุรี ประเทศไทย
ส่วนสูง:  1.83 m (6 ft 0 in)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  เชียงราย ยูไนเต็ด
หมายเลข:  3
สโมสรเยาวชน
2006:  โรงเรียนปทุมคงคา
สโมสรอาชีพ*
| ปี |  ทีม |  ลงเล่น |  (ประตู) |
| 2007–2010 |  ปลวกแดง ยูไนเต็ด |  28 |  (4) |
| 2011–2012 |  ทีโอที |  46 |  (2) |
| 2013–2014 |  บุรีรัมย์ ยูไนเต็ด |  48 |  (2) |
| 2015 |  บีอีซี เทโรศาสน |  7 |  (0) |
| 2015 |  อุบล ยูเอ็มที ยูไนเต็ด |  12 |  (2) |
| 2016 |  พัทยา ยูไนเต็ด |  28 |  (1) |
| 2017 |  โปลิศ เทโร |  24 |  (2) |
| 2018– |  เชียงราย ยูไนเต็ด |  95 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 กรกฎาคม ค.ศ. 2019
ธนะศักดิ์ ศรีใส (เกิด 25 กันยายน พ.ศ. 2532) เป็นนักฟุตบอลชาวไทย เล่นในตำแหน่งเซ็นเตอร์แบ็ก ปัจจุบันลงเล่นให้กับเชียงราย ยูไนเต็ด ในไทยลีก
ระดับทีมชาติ

ธนะศักดิ์ได้มีชื่อติดทีมชาติไทยครั้งแรกในการแข่งขันคิงส์คัพ 2012 แต่ไม่ได้ลงทำการแข่งขัน
เกียรติประวัติ

ไทยลีก (1): 2562
แหล่งข้อมูลอื่น

soccerway.com (อังกฤษ)
| ด ค กผู้เล่นชุดปัจจุบันของสโมสรฟุตบอลเชียงราย ยูไนเต็ด  |
| --- | --- |
 1 อภิรักษ์  2 บรรพกิจ  3 ธนะศักดิ์  4 ปิยพล  5 ลี-จุง-มูน  6 โอลิเวียร่า  7 เศรษฐสิทธิ์  8 มาชาโด  9 ชิตชนก  10 โรดริกินโญ่  11 อิวรี่  14 ภาสกร  15 สันติภาพ  17 จอนาตา  18 รณยศ  20 ทักษ์ดนัย  22 อภิรักษ์  23 มาร์โค  24 ยู ยง-ฮยอน  30 สุริยา  35 อธิบดี  99 โรดริกวินโญ่  หัวหน้าผู้ฝึกสอน: โมโร
ดิจิการัต

ดิจิการัต (ญี่ปุ่น: デ・ジ・キャラット; โรมาจิ: De Ji Kyaratto) เป็นซีรีส์มังงะและอนิเมะญี่ปุ่น สร้างสรรค์โดยโคเงดนโบะ เรื่องราวเกี่ยวกับสาวหูแมวชื่อดิจิการัต "เดจิโกะ"  ผู้ได้มาเป็นตัวนำโชคของร้านเกมเมอร์สในเครือบริษัทบรอกโคลี ซีรีส์อนิเมะออริจินอลและออริจินอลวิดีโอแอนิเมชัน (โอวีเอ) เป็นเรี่องราวในร้านเกมเมอร์ส ร้านเกมเมอร์ส มี 20 สาขาทั่วประเทศญี่ปุ่น
ตอนพิเศษ โอวีเอ และภาพยนตร์ดัดแปลงหลายตอนเป็นพรีเควล ภาคต่อ และภาคแยก การ์ดสะสมและวิดีโอเกมเป็นหนึ่งในสินค้าหลายรูปแบบที่วางจำหน่ายสำหรับซีรีส์นี้
อนิเมะ

เดจิโกะและผู้ติดตามเกมะในรูปแบบอนิเมะปรากฏครั้งแรกในโฆษณาโทรทัศน์ของร้านเกมเมอร์ส  พร้อมกับเพลงประกอบของร้านคือเพลง Welcome! ที่ร้องโดยฮิโรโกะ คาโต ซีรีส์อนิเมะเรื่องแรกออกอากาศทางช่องทีบีเอสทีวีในวันที่ 29 พฤศจิกายน พ.ศ. 2542 มีฉากเป็นร้านเกมเมอร์สในอากิฮาบาระ ซีรีส์ออริจินอลมีทั้งหมด 16 ตอน โดยแต่ละตอนมีความยาว 3 นาที เป็นเรื่องราวเกี่ยวกับดิจิการัต เดจิโกะ และผู้ติดตามสองคนคือพูจิโกะและเกมะ ที่เดินทางมายังอากิฮาบาระในกรุงโตเกียว เดจิโกะใฝ่ฝันอยากเป็นไอดอล แต่พวกเขาไม่มีเงินไม่มีที่อยู่ ผู้จัดการร้านเกมเมอร์สจึงรับพวกเธอเข้าทำงานในร้าน อนิเมะกำกับโดยฮิโรอากิ ซากูราอิ ผลิตโดยสตูดิโอแมดเฮาส์ และอำนวยการผลิตโดยบริษัทบรอกโคลี
ในปี พ.ศ. 2551 เป็นโอกาสครบรอบ 10 ปีของซีรีส์ดิจิการัต บริษัทบรอกโคลีจึงตัดสินใจแคสต์นักพากย์ของตัวละครหลักใหม่ นักพากย์ใหม่สำหรับเดจิโกะ พูจิโกะ และอูซาดะคือซาโตมิ อาเกซาวะ, นาโอะ มินากามิ และเรกะ ยาซาวะตามลำดับ แต่ในปี พ.ศ. 2556 ในโอกาสครับรอบ 15 ปี บริษัทบรอกโคลีกลับไปใช้เสียงพากย์ของนักพากย์ดั้งเดิม
ในปี พ.ศ. 2565 ในโอกาสครบรอบ 24 ปี มีการประกาศสร้างมินิซีรีส์อนิเมะชุดใหม่ชื่อเรื่องว่า เรวะ โนะ ดิจิการัต ฮิโรอากิ ซากูราอิกำกับซีรีส์ชุดใหม่ที่สตูดิโอไลเดนฟิมส์ ออกแบบตัวละครโดยอัตสึโกะ วาตานาเบะ ออกอากาศตั้งแต่วันที่ 7 ตุลาคม พ.ศ. 2565 ถึงวันที่ 3 มกราคม พ.ศ. 2566 ทางช่อง Tokyo MX และ BS NTV. เพลงหลักของซีรีส์อนิเมะชื่อเพลงว่า "Aimaisa, Kōfukuron" ร้องโดยมาซามิ โอกูอิ
ธนะรัศมิ์ฐา อุดมฉวี

ธนะรัศมิ์ฐา อุดมฉวี (22 ตุลาคม พ.ศ. 2532) เป็นนักกีฬาวอลเลย์บอลชายหาดชาวไทย เธอได้เข้าร่วมการแข่งขันเอเชียนบีชเกมส์ 2012 ใน ไหหย่าง, ประเทศจีน
ผลงาน

รองแชมป์ เอเชียนบีชเกมส์ 2014 ที่ ภูเก็ต, ประเทศไทย
แชมป์ เอเชียนบีชเกมส์ 2012 ที่ ไหหย่าง, ประเทศจีน
แชมป์ หวุงเตา เอเชียน ทัวร์ 2012 ที่ ประเทศเวียดนาม
รองแชมป์ อินโดนีเซีย เวิลด์ ทัวร์ 2012 ที่ ประเทศอินโดนีเซีย
แชมป์ สมิหลา เอเชียน ทัวร์ 2012 ที่ จังหวัดสงขลา
แชมป์ ขนอม เอเชียน ทัวร์ 2011 ที่ จังหวัดนครศรีธรรมราช
แชมป์ สมิหลา เอเชียน ทัวร์ 2012 ที่ จังหวัดสงขลา
แชมป์ กีฬามหาวิทยาลัยเอเชีย 2011 ที่ ประเทศจีน
รางวัลที่ได้รับ

ผู้เล่นยอดเยี่ยม ในการแข่งขันหวุงเตา เอเชียน ทัวร์ 2012 ที่ ประเทศเวียดนาม
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ธนะรัศมิ์ฐา อุดมฉวี
FIVB Profile
บรรพบุรุษ

บรรพบุรุษ คือ บิดาหรือมารดา หรือบิดาหรือมารดาของบรรพบุรุษ (คือ ปู่ย่าตายาย ทวด เทียด ขึ้นไป) บรรพบุรุษคือ "บุคคลใดซึ่งผู้หนึ่งสืบเชื้อสายมา ในทางกฎหมาย คือ บุคคลที่ยกมรดกให้"
ปัจเจกบุคคลสองคนมีความสัมพันธ์ทางพันธุกรรมหากผู้หนึ่งเป็นบรรพบุรุษของอีกผู้หนึ่ง หรือแต่ก่อนมีบรรพบุรุษร่วมกัน ในทฤษฎีวิวัฒนาการ สปีชีส์ซึ่งมีบรรพบุรุษทางวิวัฒนาการร่วมเรียกว่า ผู้สืบเชื้อสายร่วม (common descent) ทว่า มโนทัศน์นี้ไม่ใช้กับแบคทีเรียหรือสิ่งมีชีวิตบางชนิดที่สามารถถ่ายทอดยีนในแนวราบ
หากสมมติว่าบรรพบุรุษของทุกคนบนโลกไม่มีความเกี่ยวข้องกัน โดยปัจเจกบุคคลมีบรรพบุรุษ 2n คนในชั่วคนที่ n ก่อนหน้าเขา และมีบรรพบุรุษทั้งสิ้นประมาณ 2g+1 คนใน g ชั่วคนก่อนหน้าเขา ทว่า ในทางปฏิบัติชัดเจนว่าบรรพบุรุษมนุษย์ส่วนใหญ่ (และสปีชีส์อื่นทั้งหมด) มีความสัมพันธ์กันแบบทวีคูณ พิจารณา n = 40 สปีชีส์มนุษย์มีมากกว่า 40 ชั่วคน แต่จำนวน 240 หรือประมาณ 1 ล้านล้าน มีมากกว่าจำนวนมนุษย์ที่เคยมีชีวิตอยู่มาก
บางวัฒนธรรมที่การเคารพนับถือบรรพบุรุษ ทั้งที่ยังอยู่และเสียชีวิตแล้ว ในทางตรงข้าม บริบทวัฒนธรรมที่เน้นเยาวชนมากกว่าแสดงความเคารพนับถือผู้อาวุโสน้อยกว่า ในบริบทวัฒนธรรมอื่น บางคนขอการปกปักษ์รักษาจากบรรพบุรุษที่ล่วงลับไปแล้ว การปฏิบัตินี้เรียก การบูชาบรรพบุรุษ
ประเทศกัมพูชาในเอเชียนเกมส์

| ประเทศกัมพูชา ในเอเชียนเกมส์ |
| --- | --- |

รหัสประเทศ: CAM
เอ็นโอซี: คณะกรรมการโอลิมปิกแห่งชาติกัมพูชา
เหรียญ อันดับ 100:  ทอง 0 เงิน 0 ทองแดง 0 รวม 0 
การเข้าร่วมในกีฬาฤดูร้อน
1954 1958 1962 1966 1970 1974 1978–1990 1994 1998 2002 2006 2010 2014 2018 2022
ประเทศกัมพูชา เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1954 ที่จัดขึ้น ณ กรุงมะนิลา ประเทศฟิลิปปินส์ มีคณะกรรมการโอลิมปิกแห่งชาติกัมพูชา เป็นผู้รับผิดชอบส่งนักกีฬากัมพูชาเข้าร่วมการแข่งขัน ทีมชาติกัมพูชาได้รับเหรียญรางวัลจากการแข่งขันทั้งหมด 3 เหรียญทอง 2 เหรียญเงิน 4 เหรียญทองแดง รวมทั้งสิ้น 9 เหรียญ
สรุปเหรียญรางวัล

บทความหลัก: สรุปเหรียญเอเชียนเกมส์
| การแข่งขัน | อันดับ | ทอง | เงิน | ทองแดง | รวม |
| --- | --- | --- | --- | --- | --- |
| 1954 Manila | 1 | 38 | 36 | 24 | 98 |
| 1958 Tokyo | 1 | 67 | 41 | 30 | 138 |
| 1962 Jakarta | 1 | 73 | 56 | 23 | 152 |
| 1966 Bangkok | 1 | 78 | 53 | 33 | 164 |
| 1970 Bangkok | 1 | 74 | 47 | 23 | 144 |
| 1974 Tehran | 1 | 75 | 49 | 51 | 175 |
| 1978 Bangkok | 1 | 70 | 58 | 49 | 177 |
| 1982 Delhi | 2 | 57 | 52 | 44 | 153 |
| 1986 Seoul | 3 | 58 | 76 | 77 | 211 |
| 1990 Beijing | 3 | 38 | 60 | 76 | 174 |
| 1994 Hiroshima | 2 | 64 | 75 | 79 | 218 |
| 1998 Bangkok | 3 | 52 | 61 | 68 | 181 |
| 2002 Busan | 3 | 44 | 74 | 72 | 190 |
| 2006 Doha | 3 | 50 | 71 | 77 | 198 |
| 2010 Guangzhou | 3 | 48 | 74 | 94 | 216 |
| 2014 Incheon | 3 | 47 | 77 | 76 | 200 |
| 2018 Jakarta & Palembang | 2 | 75 | 56 | 74 | 205 |
2022 Hangzhou: Future event
2026 Nagoya: Future event
| รวม | 34 | 3 | 2 | 4 | 9 |
ดูเพิ่ม

ประเทศกัมพูชาในโอลิมปิก
ตำราประวัติศาสตร์จีนยี่สิบสี่ชุด

ตำราประวัติศาสตร์จีนอย่างเป็นทางการ 24 ชุด
ตำราประวัติศาสตร์จีนยี่สิบสี่ชุด หรือ เอ้อร์ฉือซื่อฉื่อ (จีน: 二十四史; พินอิน: Èrshísì Shǐ; เวด-ไจลส์: Erh-shih-szu shih) เรียกได้อีกชื่อว่า เจิ้งฉื่อ (จีน: 正史; พินอิน: Zhèngshǐ; เวด-ไจลส์: Chêng4shih3) หรือตำราประวัติศาสตร์จีนดั้งเดิม เป็นตำราประวัติศาสตร์สมัยราชวงศ์อย่างเป็นทางการของจีน ครอบคลุมตั้งแต่ราชวงศ์แรกสุดเมื่อ 3,000 ปีก่อนคริสตกาลถึงยุคราชวงศ์หมิงในศตวรรษที่ 17
ซือหม่า เชียนขุนนางในยุคราชวงศ์ฮั่นได้ริเริ่มแบบแผนหลายอย่างของตำราประวัติศาสตร์กลุ่มนี้ แต่แบบแผนยังไม่ได้กำหนดตายตัวจนกระทั่งในยุคหลัง ๆ นับตั้งแต่ราชวงศ์ถังเป็นต้นมา แต่ละราชวงศ์จัดตั้งสำนักงานทางการเพื่อเขียนประวัติศาสตร์ของยุคก่อนหน้าโดยใช้บันทึกราชสำนักที่เป็นทางการ ส่วนหนึ่งเพื่อเชื่อมโยงยุคสมัยของตนเข้ากับยุคก่อนหน้า ในตำราประวัติศาสตร์ที่ปรับปรุงแก้ไขในยุคราชวงศ์ชิง ทั้งชุดประกอบด้วยหนังสือ 3,213 เล่มและตัวอักษรประมาณ 40 ล้านตัว ถือเป็นหนึ่งในแหล่งข้อมูลสำคัญเกี่ยวกับประวัติศาสตร์และวัฒนธรรมจีน
ชื่อ "เอ้อร์ฉือซื่อฉื่อ" ("ตำราประวัติศาสตร์จีนยี่สิบสี่ชุด") มีการใช้ตั้งแต่ปี ค.ศ. 1775 ซึ่งเป็นปีที่ 40 ในรัชสมัยของจักรพรรดิเฉียนหลง เป็นช่วงที่หมิงฉื่อที่เป็นตำราประวัติศาสตร์ชุดสุดท้ายได้การแก้ไขจนเสร็จจนออกมาเป็นตำราประวัติศาสตร์ครบชุด
ดูเพิ่ม

ตำราคลาสสิกจีน
ร่างประวัติศาสตร์ราชวงศ์ชิง ร่างตำราประวัติศาสตร์ที่ต่อเนื่องถึงปี ค.ศ. 1911
ประวัติศาสตร์จีน
จือจื้อทงเจี้ยน
แหล่งข้อมูลอื่น

Chinese Literature The Ershiwushi 二十五史 "The Twenty-five Official Dynastic Histories" (zhengshi 正史) Ulrich Theobold, China Knowledge
Wikisource
ประเทศปาเลาในแปซิฟิกเกมส์ 2023

| ประเทศปาเลา ในแปซิฟิกเกมส์ 2023 |
| --- | --- |

รหัสประเทศ: PLW
สหพันธ์กีฬาแห่งชาติ: คณะกรรมการโอลิมปิกแห่งชาติปาเลา
ณ โฮนีอารา, หมู่เกาะโซโลมอน 19 พฤศจิกายน ค.ศ. 2023 (2023-11-19) – 2 ธันวาคม ค.ศ. 2023 (2023-12-02)
นักกีฬา: 2 คน (ชาย 1 คน / หญิง 1 คน) ใน 1 ชนิดกีฬา
การเข้าร่วมแข่งขันแปซิฟิกเกมส์
1999 2003 2007 2011 2015 2019 2023
ประเทศปาเลา จะเข้าร่วมแข่งขันกีฬาแปซิฟิกเกมส์ 2023 ในเมืองโฮนีอารา หมู่เกาะโซโลมอน ตั้งแต่วันที่ 19 พฤศจิกายนถึง 2 ธันวาคม พ.ศ. 2566 ครั้งนี่จะเป็นการปรากฏตัวครั้งที่ 7 ของปาเลาในการแข่งขันแปซิฟิกเกมส์นับตั้งแต่ปรากฏตัวครั้งแรกในปี ค.ศ. 1999
นักกีฬา

ต่อไปนี้เป็นรายชื่อผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
ยิงธนู: 
กรีฑา: 
บาสเกตบอล: 
| ยูโด | 1 | 1 | 2 |
เรือแคนู: 
ว่ายน้ำ: 
เทเบิลเทนนิส: 
วอลเลย์บอล: 
ยกน้ำหนัก: 
| ทั้งหมด | 1 | 1 | 2 |
บัตเตอร์ฟลาย (เพลงคุมิ โคดะ)

บทความนี้เกี่ยวกับเพลง สำหรับความหมายอื่น ดูที่ บัตเตอร์ฟลาย
บัตเตอร์ฟลาย (ญี่ปุ่น: Butterfly; โรมาจิ: バタフライ; ทับศัพท์: Batafurai) เป็นซิงเกิลที่ 16 ของคุมิ โคดะในรูปแบบแม็กซี่ซิงเกิล  วางจำหน่ายในวันที่ 22 มิถุนายน พ.ศ. 2548  เปิดตัวที่อันดับที่ 2 ของออริกอนชาร์ต  มียอดขายรวมประมาณ 125,662  แผ่น  โดยเพลง Butterfly ได้รับรางวัลเพลงยอดเยี่ยมจากงาน Japan Record Award ครั้งที่ 47  และมิวสิกวิดีโอเพลงนี้ยังได้รางวัล Best Female Video และ Best Video of the Year จากงาน MTV Video Music Awards Japan 2006 อีกด้วย
เพลง Butterfly เป็นเพลงประกอบละครเรื่องโดคสุเมะ โนะ มาโฮ ภาค 2  ทางช่องทีบีเอส  ส่วนเพลงหน้าบีอย่าง Your Sunshine เป็นเพลงประกอบโฆษณาของครีมกันแดดของนีเวีย  และเพลง 大切な君へ เป็นเพลงประกอบรายการแซงชัวเอรี่ / โอโตนาโนะเซคิ  ทางช่องนิปปอนทีวี
รายชื่อเพลง

Butterfly
Your Sunshine
大切な君へ
Butterfly -Instrumental-
Your Sunshine -Instrumental-
大切な君へ -Instrumental-
มิวสิกวิดีโอ

Butterfly -MUSIC VIDEO-
Butterfly -MAKING VIDEO-
การแสดงสด

23 ธันวาคม พ.ศ. 2548 - Music Station Super Special Live 2005 - Butterfly
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 22 มิถุนายน พ.ศ. 2548 | Oricon Daily Charts | #2 |  |  |  |
| 22 มิถุนายน พ.ศ. 2548 | Oricon Weekly Charts | #2 | 45,303 | 125,662 | 14 สัปดาห์ |
| 22 มิถุนายน พ.ศ. 2548 | Oricon Monthly Charts | #5 |  | 125,662 |  |
| 22 มิถุนายน พ.ศ. 2548 | Oricon Yearly Charts | #85 |  | 125,662 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
บักกวย (แก้ความกำกวม)

บักกวย (เพ็งอิม: bhag8 guê1) หรือ มู่กวา (จีน: 木瓜; พินอิน: mù guā) อาจหมายถึง
บักกวย - พืชในสกุล Pseudocydonia วงศ์กุหลาบ ชื่อวิทยาศาสตร์ Pseudocydonia sinensis
พืชในสกุล Chaenomeles วงศ์กุหลาบ
โบเกะ - ชื่อวิทยาศาสตร์ Chaenomeles speciosa
มะละกอ - พืชในสกุลมะละกอ วงศ์มะละกอ ชื่อวิทยาศาสตร์ Carica papaya
ดูเพิ่ม

โบเกะ
คาริง
นิมนต์

นิมนต์ ใช้ในความหมายว่าเชิญหรือเชื้อเชิญภิกษุสามเณร เช่น
นิมนต์ เป็นคำที่ใช้แทนคำว่า อาราธนา ก็ได้ แต่ไม่นิยมใช้คู่กันเป็น อาราธนานิมนต์ กล่าวคือนิยมใช้คำใดคำหนึ่งเท่านั้นก็เป็นอันเข้าใจ เพราะมีความหมายอย่างเดียวกัน อย่างเช่นที่ใช้คำว่า
อย่างนี้ถือว่าใช้ไม่ถูกต้องตามความนิยม
บรรดาศักดิ์

บรรดาศักดิ์ คือระดับชั้นหรือชั้นยศของขุนนางในประเทศที่มีการปกครองระบอบกษัตริย์
ดูเพิ่ม

บรรดาศักดิ์ไทย สำหรับยศของขุนนางไทย
บรรดาศักดิ์ยุโรป หรือที่เรียกว่า "เปียร์" สำหรับยศขุนนางในทวีปยุโรป
บรรดาศักดิ์อังกฤษ สำหรับยศของขุนนางอังกฤษ
ซุนเหลียง

จักรพรรดิง่อก๊กตั้งแต่ ค.ศ. 252 ถึง ค.ศ. 258
ซุนเหลียง (ค.ศ. 243 – 260) มีชื่อในภาษาจีนกลางว่า ซุน เลี่ยง (จีนตัวย่อ: 孙亮; จีนตัวเต็ม: 孫亮; พินอิน: Sūn Liàng) ชื่อรอง จื่อหมิง (จีน: 子明; พินอิน: Zǐmíng) เป็นจักรพรรดิลำดับที่ 2 ของรัฐง่อก๊กในยุคสามก๊กของจีน พระองค์เป็นพระโอรสองค์สุดท้องและรัชทายาทของซุนกวนจักรพรรดิผู้ก่อตั้งรัฐง่อก๊ก พระองค์ยังเป็นที่รู้จักในฐานันดรศักดิ์ว่าอ๋องแห่งห้อยเข (會稽王 ไคว่จีหวาง) หรือโฮ่วกวานโหว (候官侯) ซึ่งเป็นฐานันดรศักดิ์ที่พระองค์ได้รับภายหลังจากที่พระองค์ถูกปลดจากตำแหน่งจักรพรรดิในเดือนพฤศจิกายน ค.ศ. 258 โดยซุนหลิมผู้สำเร็จราชการแทนพระองค์ ซุนฮิวพระเชษฐาของซุนเหลียงขึ้นสืบราชบัลลังก์ แล้วทรงโค่นล้มซุนหลิมจากอำนาจและสังหารซุนหลิม สองปีหลังจากซุนเหลียงถูกปลดจากราชบัลลังก์ พระองค์ทรงถูกกล่าวหาเท็จว่าทรงคิดก่อกบฏ ซุนเหลียงจึงถูกลดฐานันดรศักด์จากอ๋องเป็นโหว ภายหลังพระองค์ทรงกระทำอัตวินิบาตกรรม